याज्ञवल्क्यस्मृतिः/व्यवहाराध्यायः/साहसप्रकरणम्
<table>		
		
<td><p>		
	सामान्यद्रव्यप्रसभ हरणात्साहसं स्मृतम्  ।तन्मूल्याद्द्विगुणो दण्डो निह्नवे तु चतुर्गुणः   । । २.२३०  । ।	</p>
<td><p>		
	यः साहसं कारयति स दाप्यो द्विगुणं दमम्  ।यश्चैवं उक्त्वाहं दाता कारयेत्स चतुर्गुणम्  । । २.२३१  । ।	</p>
<td><p>		
	अर्घ्याक्षेपातिक्रमकृद्भ्रातृभार्याप्रहारकः   ।संदिष्टस्याप्रदाता च समुद्रगृहभेदकृत् । । २.२३२  । ।	</p>
<td><p>		
	सामन्तकुलिकादीनां अपकारस्य कारकः   ।पञ्चाशत्पणिको दण्ड एषां इति विनिश्चयः   । । २.२३३  । ।	</p>
<td><p>		
	स्वच्छन्दविधवागामी विक्रुष्टेऽनभिधावकः   ।अकारणे च विक्रोष्टा चण्डालश्चोत्तमान्स्पृशेत् । । २.२३४  । ।	</p>
<td><p>		
	शूद्रप्रव्रजितानां च दैवे पित्र्ये च भोजकः   ।अयुक्तं शपथं कुर्वन्नयोग्यो योग्यकर्मकृत् । । २.२३५  । ।	</p>
<td><p>		
	वृषक्षुद्रपशूनां च पुंस्त्वस्य प्रतिघातकृत् ।साधारणस्यापलापी दासीगर्भविनाशकृत् । । २.२३६  । ।	</p>
<td><p>		
	पितृपुत्रस्वसृभातृ दंपत्याचार्यशिष्यकाः   ।एषां अपतितान्योन्य त्यागी च शतदण्डभाक्  । । २.२३७  । ।	</p>
<td><p>		
	वसानस्त्रीन्पणान्दण्ड्यो नेजकस्तु परांशुकम्  ।विक्रयावक्रयाधानयाचितेषु पणान्दश   । । २.२३८  । ।	</p>
<td><p>		
	पितापुत्रविरोधे तु साक्षिणां त्रिपणो दमः   ।अन्तरे च तयोर्यः स्यात्तस्याप्यष्टगुणो दमः   । । २.२३९  । ।	</p>
<td><p>		
	तुलाशासनमानानां कूटकृन्नाणकस्य च   ।एभिश्च व्यवहर्ता यः स दाप्यो दमं उत्तमम्  । । २.२४०  । ।	</p>
<td><p>		
	अकूटं कूटकं ब्रूते कूटं यश्चाप्यकूटकम्  ।स नाणकपरीक्षी तु दाप्य उत्तमसाहसम्  । । २.२४१  । ।	</p>
<td><p>		
	भिषङ्मिथ्याचरन्दण्ड्यस्तिर्यक्षु प्रथमं दमम्  ।मानुषे मध्यमं राज पुरुषेषूत्तमं दमम्  । । २.२४२  । ।	</p>
<td><p>		
	अबन्ध्यं यश्च बध्नाति बद्धं यश्च प्रमुञ्चति   ।अप्राप्तव्यवहारं च स दाप्यो दमं उत्तमम्  । । २.२४३  । ।	</p>
<td><p>		
	मानेन तुलया वापि योऽंशं अष्टमकं हरेत् ।दण्डं स दाप्यो द्विशतं वृद्धौ हानौ च कल्पितम्  । । २.२४४  । ।	</p>
<td><p>		
	भेषजस्नेहलवण गन्धधान्यगुडादिषु   ।पण्येषु प्रक्षिपन्हीनं पणान्दाप्यस्तु षोडश   । । २.२४५  । ।	</p>
<td><p>		
	मृच्चर्ममणिसूत्रायः काष्ठवल्कलवाससाम्  ।अजातौ जातिकरणे विक्रेयाष्टगुणो दमः   । । २.२४६  । ।	</p>
<td><p>		
	समुद्गपरिवर्तं च सारभाण्डं च कृत्रिमम्  ।आधानं विक्रयं वापि नयतो दण्डकल्पना   । । २.२४७  । ।	</p>
<td><p>		
	भिन्ने पणे च पञ्चाशत् पणे तु शतं उच्यते   ।द्विपणे द्विशतो दण्डो मूल्यवृद्धौ च वृद्धिमान्  । । २.२४८  । ।	</p>
<td><p>		
	संभूय कुर्वतां अर्घं संबाधं कारुशिल्पिनाम्  ।अर्घस्य ह्रासं वृद्धिं वा जानतो दम उत्तमः   । । २.२४९  । ।	</p>
<td><p>		
	संभूय वणिजां पण्यं अनर्घेणोपरुन्धताम्  ।विक्रीणतां वा विहितो दण्ड उत्तमसाहसः   । । २.२५०  । ।	</p>
<td><p>		
	राजनि स्थाप्यते योऽर्घः प्रत्यहं तेन विक्रयः   ।क्रयो वा निःस्रवस्तस्माद्वणिजां लाभकृत्स्मृतः   । । २.२५१  । ।	</p>
<td><p>		
	स्वदेशपण्ये तु शतं वणिग्गृह्णीत पञ्चकम्  ।दशकं पारदेश्ये तु यः सद्यः क्रयविक्रयी   । । २.२५२  । ।	</p>
<td><p>		
	पण्यस्योपरि संस्थाप्य व्ययं पण्यसमुद्भवम्  ।अर्घोऽनुग्रहकृत्कार्यः क्रेतुर्विक्रेतुरेव च   । । २.२५३  । ।	</p>
</table>